“Iqtisodiy taraqqiyot va tahlil” ilmiy elektron jurnali yuridik va jismoniy shaxslarning iqtisodiyot yo‘nalishdagi maqolalari va axborotlarini chop etishga ixtisoslashgan. Jurnal O‘zbekiston Respublikasi Oliy attestatsiya komissiyasi Rayosatining 2023-yil 29-dekabrdagi 347-son qarori bilan iqtisodiyot sohalarida "Dissertatsiyalar asosiy ilmiy natijalarini chop etish tavsiya etilgan ilmiy nashrlar ro‘yxati”ga kiritilgan. Jurnal o‘zbek, rus va ingliz tillarida, 1 oyda bir marotaba chiqariladigan nashrdir. e-ISSN: 2992-877X Batafsil...
MINTAQADA QISHLOQ XO‘JALIGIDA MAHSULOTLARINI YETISHTIRISHDA EKOLOGIK MUAMMOLAR VA YECHIMLARINING IQTISODIY TAHLILI
O‘zbekiston qishloq xo‘jaligi iqtisodiy salohiyatining asosiy tarmoqlaridan biri bo‘lib, respublikaning oziq-ovqat xavfsizligini ta’minlash va eksport salohiyatini oshirishda muhim o‘rin tutadi. Biroq, ekologik va iqtisodiy muammolar ushbu sohaning yanada rivojlanishiga to‘siq bo‘lmoqda. Keyingi yillarda mamlakatimiz qishloq xo‘jaligini isloh qilish, xususan, sohada davlat boshqaruvi tizimini takomillashtirish, bozor munosabatlarini keng joriy qilish, qishloq xo‘jaligi mahsulotlarini yetishtiruvchi, qayta ishlovchi va sotuvchi subyektlar o‘rtasidagi munosabatlarning huquqiy asosini mustahkamlash, sohaga investitsiyalarni jalb qilish, resurs tejamkor texnologiyalarni joriy etish hamda qishloq ho‘jaligi mahsulotlari ishlab chiqaruvchilarni zamonaviy texnikalar bilan ta’minlash borasida muayyan ishlar amalga oshirilmoqda.
Mualliflik huquqi (c) 2026 https://creativecommons.org/licenses/by/4.0
O‘ZBEKISTON BALIQCHILIK TARMOG‘INING PANEL TAHLILI: TWO-WAY FE VA LOG TREND MODELLARI ASOSIDA
O‘zbekiston Respublikasining 3 ta hududi bo‘yicha 2010–2024 yillardagi panel ma’lumotlarga asoslangan mahsulotlar ishlab chiqarish dinamikasi ekonometrik modellashtirilgan. Tadqiqotda Two-Way Fixed Effects (FE) va Log Trend Interaction modellari yordamida hududiy bo‘yicha vaqtga xos strukturaviy o‘zgarishlar tahlil qilingan. Empirik tahillar natijalariga ko‘ra, baliqchilik ishlab chiqarishdagi variatsiyalarning 78,8 tezligini oshirish mumkin. 2025–2027 yillar uchun oshirilgan ekonometrik prognozlar uchun tarmoq ishlab chiqarish ishlab chiqarish o‘sishda davom etishini va hududiy o‘sish dinamikasini rivojlanishini ko‘rsatmoqda.
OʻZBEKISTON BANK SEKTORIDA MUAMMOLI KREDITLAR: DAVLAT VA NODAVLAT BANKLAR FAOLIYATINING QIYOSIY TAHLILI
Ushbu tadqiqotda 2020-2025 yillar oralig‘idagi yillik va choraklik ma’lumotlardan foydalanib O‘zbekiston bank sektoridagi davlat va nodavlat banklarda muammoli kreditlarning dinamikasi tahlil qilingan. Tijorat banklari tomonidan ajratilgan jami kreditlar va muammoli kreditlar o‘rtasidagi bog‘liqlik banklarning mulkchilik shakliga ko‘ra alohida o‘rganildi. Olingan natijalar davlat ulushiga ega banklarda risklarni boshqarish samaradorligi pastligi va ular ko‘proq riskga moyilligini ko‘rsatdi.
O'ZBEKISTON BANKLARIDA GENDER BOSHQARUVI: HOLATI, MUAMMOLARI VA RIVOJLANISH ISTIQBOLLARI
Qonunchilik, farmonlar va Respublikaning 2030-yilgacha bo'lgan strategiyasida mustahkamlangan gender tengligini oshirish O'zbekiston Respublikasi hukumati oldida turgan dolzarb va muhim vazifalardan biridir. Ushbu maqolada O'zbekistondagi tijorat banklarining yuqori boshqaruv darajalarida gender xilma-xilligi holati kuzatiladi va tahlil qilinadi hamda uni takomillashtirish bo'yicha tavsiyalar beriladi.
UZOQ MUDDATLI AKTIVLARNI QAYTA BAHOLASH JARAYONINI TAKOMILLASHTIRISH
Ushbu maqola buxgalteriya hisobi sohasida uzoq muddatli aktivlarning nazariy masalalari tahlil qiligan. Turli yondashuvlar, tartibga soluvchi meʻyoriy xujjatlardagi bunday aktivlar, korxonalar tomonidan ulush, bonuslar yoki uzoq muddatli ekspluatatsiya uchun sotib olingan resurslar koʻrinishida keltiriladi. Shuningdek, uzoq muddatli moliyaviy investitsiyalar hamda investitsion mulk sifatida eʻtirof etiluvchi aktivlar kelgusida kapitalni joylashtirishning samarali yoʻnalishlaridan biri hisoblanadi. Shu bois, uzoq muddatli aktivlarning turkumlanishi va xususiyatlarini qayta koʻrib chiqish dolzarb ahamiyat kasb etadi.
ТЎҚИМАЧИЛИК КОРХОНАСИ ИШЛАБ ЧИҚАРИШ САЛОҲИЯТИНИ БАҲОЛАШ УСУЛИНИ ТАКОМИЛЛАШТИРИШ
Ушбу мақолада тўқимачилик корхоналарида мавжуд барча ресурслар ҳолати ва улардан фойдаланиш даражасини инобатга олган ҳолда ишлаб чиқариш салоҳиятининг мутаносиб тарзда ривожланишини баҳолаш усулини такомиллаштириш масаласи ўрганилган.
ДОРИ ВОСИТАЛАРИ ИШЛАБ ЧИҚАРИШ ЖАРАЁНЛАРИ БУХГАЛТЕРИЯ ҲИСОБИНИ ТАШКИЛ ЭТИШ ЙЎНАЛИШЛАРИ
Мазкур мақолада дори воситалари ишлаб чиқариш корхоналари фаолиятининг умумий тавсифи, дори воситалари саноати корхоналарида ёрдамчи ва умумий ишлаб чиқариш хўжаликларининг вазифалари, ушбу хўжаликларда ишлаб чиқариш жараёнлари, ушбу корхоналарда бухгалтерия ҳисобини юритишнинг ўзига хос хусусиятлари ёритилган. Шунингдек мазкур мақолада дори воситалари ишлаб чиқариш корхоналарида дори воситалари бухгалтерия ҳисобини ташкил этишнинг зарурияти ва уларнинг вазифалари тавсифи, асосий ишлаб чиқариш босқичининг таркиби ва ҳар бир жараёнлар бухгалтерия ҳисобининг ўзига хос хусусиятлари тадқиқ этилган.
дори воситалари ишлаб чиқариш корхоналари
дори воситалари ишлаб чиқариш жараёнлари
ТЎҚИМАЧИЛИК КОРХОНАЛАРИДА ШАХСИЙ МЕНЕЖМЕНТНИ РИВОЖЛАНТИРИШДА РАҲБАР ХОДИМЛАРНИНГ СИФАТ ФАЗИЛАТЛАРИНИ БАҲОЛАШНИНГ АҲАМИЯТИ
Мақолада тўқимачилик саноати корхоналари шахсий бошқарув тизимини ривожлантиришда раҳбар ходимларнинг сифат фазилатларини баҳолаш усулини такомиллаштириш масаласи ўрганилган.
СУНЪИЙ ИНТЕЛЛЕКТ ТЕХНОЛОГИЯЛАРИ АСОСИДА ТУРИЗМ СОҲАСИДА ХИЗМАТ СИФАТИНИ ТАКОМИЛЛАШТИРИШ
Ушбу мақолада туризм соҳасида хизматлар сифатини такомиллаштиришда сунъий интеллект технологияларининг ўрни ва аҳамияти комплекс тарзда таҳлил қилинган. Тадқиқот доирасида сунъий интеллектнинг асосий функционал имкониятлари, жумладан хизматларни индивидуаллаштириш, бизнес жараёнларни автоматлаштириш, прогнозли таҳлил ва мижозлар фикрларини рақамли таҳлил қилиш каби йўналишлар атрофлича ёритилган. Шунингдек, замонавий рақамли ечимлар - чат-ботлар, виртуал ёрдамчилар, динамик нарх шакллантириш механизмлари ҳамда автоматлаштирилган брон қилиш тизимларининг туристик хизматлар самарадорлиги ва рақобатбардошлигига таъсири илмий жиҳатдан асослаб берилган.Мақолада Ўзбекистон туризм бозори шароитида амалга оширилган таҳлиллар орқали туристик оқимнинг ортиши ва хизматларга бўлган талабнинг ўсиши сунъий интеллект технологияларини жорий этишни долзарб вазифага айлантираётгани кўрсатилган. Шу билан бирга, мазкур технологияларни самарали татбиқ этиш инфратузилма ривожи, рақамли компетенциялар ва малакали кадрлар тайёрлаш билан узвий боғлиқ эканлиги таъкидланган. Тадқиқот натижалари шуни кўрсатадики, сунъий интеллект туризм соҳасида хизмат сифатини ошириш, ресурслардан оқилона фойдаланиш ва мижозлар қониқишини таъминлашда муҳим стратегик омил ҳисобланади. Мақолада келтирилган хулосалар рақамли трансформация шароитида сунъий интеллект технологияларининг туризм соҳасидаги аҳамияти ортиб бораётганини яна бир бор тасдиқлайди.
ТЎҚИМАЧИЛИК КОРХОНАСИ СТРАТЕГИК БОШҚАРУВИДА СТРАТЕГИЯНИ АМАЛГА ОШИРИШНИНГ МЕХАНИЗМЛАРИНИ ТАКОМИЛЛАШТИРИШ
Мақолада тўқимачилик саноати корхоналарининг бозор ўзгаришларига мосланувчанликни таъминлашга йўналтирилган стратегик бошқаруви тизимида стратегик вариантларни амалга ошириш механизмларини такомиллаштириш масаласи ўрганилган.
MASOFAVIY TA’LIM RAQAMLI PLATFORMALARINING IQTISODIY SAMARADORLIGINI XARAJATLAR, TALABALAR JALB QILINGANLIGI VA TA’LIM XIZMATLARI SIFATI KO‘RSATKICHLARI ASOSIDA BAHOLASH MODELI
Masofaviy ta’limning raqamli platformalari so‘nggi o‘n yillikda jahon ta’lim xizmatlari bozorining muhim qismiga aylandi: 2024-yilda uning hajmi 369,7 mlrd AQSh dollarini tashkil etdi va 2034-yilga borib 731,8 mlrd dollardan oshishi kutilmoqda. Maqolada masofaviy platformalarning iqtisodiy samaradorligini baholashning analitik modeli taklif qilingan bo‘lib, u uchta ko‘rsatkichlar guruhini hisobga oladi: xarajatlar (litsenziya, infratuzilma, kontent va qo‘llab-quvvatlash), talabalar jalb qilinganligi (foydalanuvchilar faolligi, platformada o‘tkazilgan vaqt, kurslarni tugatish ulushi) va ta’lim xizmatlari sifati (qoniqish, o‘zlashtirish, karyera samarasi). Coursera, edX, Udemy, LinkedIn Learning va Khan Academy ma’lumotlari asosida 2023–2024-yillar uchun qiyosiy iqtisodiy tahlil o‘tkazildi. Raqamli platformalarni joriy etish ta’lim muassasalarining operatsion xarajatlarini 20–35% ga qisqartirishga va ayni paytda ta’lim mavjudligini oshirishga imkon berishi ko‘rsatildi. Tadqiqot natijalari O‘zbekiston Respublikasida ta’lim dasturlarining sifati va moliyaviy barqarorligini boshqarish uchun foydali bo‘lishi mumkin.
ДЕМОГРАФИК ОМИЛЛАРНИНГ ИНСОН КАПИТАЛИ ВА ИЖТИМОИЙ ҲИМОЯГА ТАЪСИРИ
Ушбу мақолада Ўзбекистон Республикасидаги замонавий демографик жараёнлар ва уларнинг инсон капитали ривожланишига таъсири тизимли равишда таҳлил қилинган. Тадқиқотда мамлакат аҳолисининг ўсиш суръатлари, туғилиш ва ўлим кўрсаткичлари динамикаси, ёш таркибидаги таркибий ўзгаришлар ҳамда демографик дивиденддан фойдаланиш имкониятлари баҳоланган. Мақолада келтирилган статистик маълумотлар асосида аҳоли сонининг тарихий шаклланиши, ҳудудий жойлашуви ва келгусидаги демографик прогнозлар тадқиқ этилган. Мақола сўнгида демографик хавфсизликни таъминлаш ва барқарор ривожланиш моделини шакллантириш бўйича амалий тавсиялар ишлаб чиқилган.
O‘ZBEKISTONDA BUDJET BALANSI VA DAVLAT QARZINING INFLYATSIYA DARAJASIGA TA’SIRI
Tadqiqot 2011-2024 yillarda O‘zbekistonda budjet balansi va davlat qarzining inflyatsiyaga ta’sirini baholashga qaratilgan. Ko‘p o‘zgaruvchili chiziqli regressiya usuli qo‘llanildi. Natijalar budjet balansi va davlat qarzi bilan inflyatsiya o‘rtasida ijobiy va statistik jihatdan ahamiyatli bog‘liqlikni ko‘rsatdi, bunda budjet balansi inflyatsiyaga eng kuchli ta’sir qiladi.
БОЗОР ИҚТИСОДИЁТИДА ДАВЛАТНИНГ РОЛИ ВА УНИНГ ЎЗБЕКИСТОН РЕСПУБЛИКАСИ САНОАТ РИВОЖЛАНИШИГА ТАЪСИРИ
Мақолада бозор иқтисодиёти шароитида давлатнинг роли Ўзбекистон Республикаси мисолида кўриб чиқилади. Давом этаётган бозор ислоҳотлари ва таркибий қайта қуриш даврида давлатнинг иқтисодиётдаги иштироки хусусияти таҳлил қилинади. Тадқиқотда макроиқтисодий кўрсаткичларнинг қиёсий, таркибий ва статистик таҳлил усуллари қўлланилади. Давлат томонидан тартибга солиш ва инвестиция сиёсати Ўзбекистонда саноат ривожланиши учун қай даражада шароит яратиши ҳамда саноат ишлаб чиқариши тузилмасини қандай ўзгартириши кўрсатиб берилади.
иқтисодиётни давлат томонидан тартибга солиш
JAHON AMALIYOTIDA VALYUTA TARTIBGA SOLISH VOSITALARINING QIYOSIY TAHLILI
Ushbu maqola jahon valyuta bozori, uning tuzilishi, asosiy ishtirokchilari va moliyaviy jarayonlarning globallashuvi sharoitidagi zamonaviy rivojlanish tendensiyalarini o‘rganishga bag‘ishlangan. Valyuta bozorining faoliyat mexanizmi, yetakchi moliyaviy institutlarning roli, shuningdek, makroiqtisodiy omillar va xalqaro integratsiya jarayonlarining valyuta operatsiyalari dinamikasiga ta’siri alohida tahlil qilingan. O‘tkazilgan tahlil asosida valyuta bozorining asosiy rivojlanish tendensiyalari aniqlangan hamda uning barqarorligiga eng kuchli ta’sir ko‘rsatuvchi omillar belgilangan. Valyuta munosabatlari barqarorligini ta’minlashda xalqaro hamkorlik va integratsiya jarayonlarining ortib borayotgan ahamiyati haqida xulosa qilingan.
JAHON AMALIYOTIDA SUVNI KVOTALASHNING IQTISODIY MEXANIZMLARI
Maqola suv resurslari tanqisligi ortib borayotgan sharoitda suvni kvotalashning iqtisodiy mexanizmlarini tahlil qilishga bag‘ishlangan. Suvni kvotalash tariflarni tartibga solish, suv bozorlari va suvga bo‘lgan huquqlar bilan chambarchas bog‘liq bo‘lgan suv taqsimotining asosiy vositasi sifatida ko‘rib chiqiladi. Tadqiqotda qat’iy, moslashuvchan, mavsumiy va bozor tamoyillariga asoslangan kvotalash modellari o‘rganilgan. Avstraliya, Ispaniya va Chili tajribalarining qiyosiy tahlili o‘tkazilib, Markaziy Osiyoda suv olish limitlarini taqsimlash muammolari ham ko‘rib chiqilgan. Tadqiqot natijasida ekologik jihatdan maqbul kvotalarni davlat tomonidan tartibga solishni hamda ularni suvdan foydalanuvchilar o‘rtasida samarali қайта taqsimlashning iqtisodiy mexanizmlarini uyg‘unlashtirgan gibrid modellar eng barqaror yondashuv ekanligi xulosasi chiqarilgan.
MENEJMENT TIZIMINI RAQAMLASHTIRISH VA INNOVATSION YONDASHUVLARNI JORIY ETISH MEXANIZMLARI
Mazkur maqolada menejment tizimini raqamlashtirish va innovatsion yondashuvlarni joriy etish mexanizmlari O‘zbekiston to‘qimachilik sanoati misolida tadqiq etilgan. Unda raqamli transformatsiyaning nazariy asoslari, korxona boshqaruvida raqamli texnologiyalarning ahamiyati yoritilgan. Shuningdek, 2020-2024-yillarda to‘qimachilik sanoatining ishlab chiqarish, eksport, bandlik va korxonalar soni bo‘yicha statistik ko‘rsatkichlari tahlil qilingan. Tadqiqotda korxonalarning raqamli yetuklik darajasi baholanib, menejment tizimini bosqichma-bosqich raqamlashtirishga qaratilgan “To‘qimachilik sanoati raqamli integratsiya modeli” taklif etilgan.
AKSIYADORLIK JAMIYATLARIDA ESG OMILLARINING BOSHQARUV SAMARADORLIGIGA TA’SIRI
Maqolada zamonaviy korporativ boshqaruvning ajralmas qismiga aylangan ESG (Environmental, Social, and Governance) mezonlarining aksiyadorlik jamiyatlari faoliyatidagi o‘rni tahlil qilinadi. Ayniqsa, atrof-muhitga ta’siri yuqori bo‘lgan sanoat korxonalarida barqaror rivojlanish omillarining boshqaruv samaradorligiga ta’siri xorijiy va mahalliy tajriba asosida ko‘rib chiqiladi. Maqolada ESG komponentlarining boshqaruv apparati faoliyatiga, risklarni boshqarish tizimiga va korxona investitsion muhitiga ta’siri nazariy va amaliy jihatdan o‘rganilgan.
CHIQINDILARNI QAYTA ISHLASH SOHASINI TAKOMILLASHTIRISHDA YASHIL MOLIYA INSTRUMENTLARINING ROLI
Ushbu maqolada chiqindilarni qayta ishlash sohasini takomillashtirishda yashil moliya instrumentlarining iqtisodiy va ekologik ahamiyati chuqur tahlil qilingan. Hozirgi kunda sanoat chiqindilarining ortib borishi, ekologik muammolarning kuchayishi hamda resurslardan oqilona foydalanish zarurati chiqindilarni qayta ishlash tizimini rivojlantirishni talab etmoqda. Mazkur jarayonda yashil moliya instrumentlari muhim moliyaviy mexanizm sifatida namoyon bo‘lmoqda. Maqolada yashil obligatsiyalar, ekologik kreditlar, davlat subsidiyalari va grantlar kabi moliyaviy instrumentlarning mohiyati ochib berilgan hamda ularning chiqindilarni qayta ishlash sohasidagi amaliy qo‘llanilishi tahlil etilgan. Tadqiqot davomida chiqindilarni qayta ishlash sanoatining hozirgi holati, mavjud moliyaviy muammolari va investitsion cheklovlari o‘rganilgan. Ayniqsa, an’anaviy moliyalashtirish manbalari korxonalarning texnologik modernizatsiyasi va ekologik xavfsizlik talablarini to‘liq qondira olmasligi asoslab berilgan. Shu bois yashil moliya instrumentlari orqali uzoq muddatli va barqaror moliyalashtirish tizimini shakllantirish zarurligi ko‘rsatib o‘tilgan.
VAKOLATLI IQTISODIY OPERATOR MAQOMINING MOLIYAVIY SAMARADORLIGI: BOJXONA TOʻLOVLARINI KECHIKTIRIB TOʻLASH IMTIYOZIDAN FOYDALANISH TAHLILI
Ushbu tadqiqot Oʻzbekiston Respublikasida 2019-yildan joriy etilgan vakolatli iqtisodiy operator (VIO) institutining muhim moliyaviy imtiyozlaridan biri – bojxona toʻlovlarini kechiktirib toʻlash mexanizmidan foydalanish dinamikasini empirik jihatdan oʻrganadi. 2021-2025-yillar davomida 96 ta VIO maqomiga ega (faol) korxonaning bojxona yuk deklaratsiyalaridagi ma’lumotlari asosida oʻtkazilgan tahlil shuni koʻrsatdiki, kechiktirib toʻlangan bojxona toʻlovlari summasi ulushi 2021-yildagi 9,95 foizdan 2023-yilga kelib 33,66 foizgacha oʻsdi, soʻngra 2025-yilda 24,51 foizda barqarorlashdi. Toifaviy kesimda yaqqol tafovut aniqlandi: I toifali firmalar 9,9%, yuqori toifali firmalar (I va II, II, III toifalar) esa 28,9% ulushda kechiktirib toʻlash imtiyozidan foydalanmoqda. Tadqiqot VIO maqomining vaqt va yoʻlak samarasi bilan bir qatorda muhim moliyaviy kapital boshqaruvi vositasi ekanini empirik jihatdan asoslaydi hamda VIO institutining amaliy samaradorligini oshirishga qaratilgan aniq takliflarni ilgari suradi.
bojxona toʻlovlarini kechiktirib toʻlash
O‘ZBEKISTONDA UMUMIY SUG‘URTA SOHASINING HOZIRGI HOLATI VA RIVOJLANISH ISTIQBOLLARI
Ushbu maqolada O‘zbekiston umumiy sug‘urta sohasining hozirgi holati va kelgusidagi rivojlanish istiqbollari tahlil qilinadi. Tadqiqotda sug‘urta mukofotlari, sug‘urta to‘lovlari hamda sug‘urta bozori investitsion faoliyatining dinamikasi o‘rganilgan. Shuningdek, sug‘urta sektorini mustahkamlashda raqamlashtirish, davlat islohotlari va xorijiy investitsiyalarning o‘rniga alohida e’tibor qaratilgan. Tadqiqot davomida umumiy sug‘urta sohasining rivojlanishiga to‘sqinlik qilayotgan asosiy muammolar aniqlanib, bozor samaradorligi va raqobatbardoshligini oshirish bo‘yicha amaliy tavsiyalar ishlab chiqilgan.
OʻZBEKISTONDA YASHIL MOLIYALASHTIRISH JARAYONIDA TIJORAT BANKLARINING ROLI: INSTITUTSIONAL ASOSLAR, BOZOR DINAMIKASI VA DAVLAT SIYOSATINING USTUVOR YOʻNALISHLARI
Ushbu maqolada iqlim oʻzgarishi bosimining kuchayishi va mamlakatning yashil iqtisodiyotga oʻtishi sharoitida Oʻzbekistonda yashil moliyalashtirishni rivojlantirishda tijorat banklarining roli oʻrganiladi. Tadqiqotning maqsadi yashil kreditlashni cheklab turgan institutsional va bozor toʻsiqlarini aniqlash hamda milliy moliya tizimiga moslashtirilgan amaliy tavsiyalarni ishlab chiqishdan iborat. Metodologik jihatdan maqolada hujjatlar tahlili, statistik tahlil va xalqaro tajribani qiyosiy baholash qoʻllanilgan. Tadqiqotning empirik bazasini milliy siyosiy-huquqiy va statistik materiallar, shuningdek, xalqaro rivojlanish institutlarining tahliliy manbalari tashkil etadi. Maqolada taksonomiyani joriy etish, ESG maʼlumotlarini oshkor qilish, kadrlar salohiyatini rivojlantirish va yashil ipoteka instrumentlarini kengaytirish boʻyicha siyosiy-amaliy tavsiyalar ishlab chiqilgan.
oʻzlar: yashil moliyalashtirish, tijorat banklari, yashil kreditlash, b
ZAMONAVIY SHAROITLARDA KORXONANING MOLIYAVIY STRATEGIYASINI SHAKLLANTIRISH VA AMALGA OSHIRISH XUSUSIYATLARI
Maqolada nazariy va amaliyotda ishlab chiqilgan "korxonaning moliyaviy strategiyasi" ning iqtisodiy mazmunini ochib berish yondashuvlar tahlili keltirilgan. Korxonani samarali boshqarish uchun zarur shart-sharoitlar tashqi va ichki muhitning zamonaviy sharoitlariga, shuningdek, sanoatning o‘ziga xosligini va foydalaniladigan biznes modelini hisobga olgan holda moliyaviy strategiyani ishlab chiqish va amalga oshirishdir. Zamonaviy rivojlanishning asosiy tendentsiyalaridan biri zamonaviy jamiyat hayotining ko‘plab sohalariga ta’sir ko‘rsatadigan raqamlashtirishga aylandi.
moliyaviy strategiyani shakllantirish omillari
SOLIQ HISOBOTLARINI SHAKLLANTIRISH VA QISHLOQ XO‘JALIGI MAHSULOTLARI XARIDINI ELEKTRON HUJJATLASHTIRISH ORQALI SOLIQ MA’MURCHILIGINI TAKOMILLASHTIRISH
Mazkur maqolada soliq hisobotlarini shakllantirish va qishloq xo‘jaligi mahsulotlari xaridini elektron hujjatlashtirish orqali soliq ma’murchiligini takomillashtirish masalalari ilmiy jihatdan tadqiq etilgan. Tadqiqotda yuridik shaxslardan olinadigan mol-mulk va yer soliqlari, shuningdek, jismoniy shaxslardan olinadigan daromad solig‘i hamda ijtimoiy soliq bo‘yicha soliq hisobotlarini shakllantirish vakolatini soliq organlariga o‘tkazish va mazkur majburiyatni soliq to‘lovchilar zimmasidan chiqarish zarurligi asoslab berilgan. Ushbu yondashuv soliq to‘lovchilarning ma’muriy yukini kamaytirish, hisobotlarni shakllantirishda inson omili ta’sirini cheklash, soliq organlari axborot tizimlaridan samarali foydalanish hamda soliq intizomini oshirishga xizmat qiladi. Shuningdek, maqolada jismoniy shaxslardan qishloq xo‘jaligi mahsulotlarini naqd pulga xarid qilishda kirim hujjatlarini elektron shaklda rasmiylashtirish tartibini umumiy ovqatlanish va eksport qiluvchi korxonalar doirasidan kengaytirib, barcha tadbirkorlik subyektlariga tatbiq etish taklifi ishlab chiqilgan. Mazkur taklif naqd pul aylanmalarining shaffofligini oshirish, xarid operatsiyalarini rasmiylashtirish, soliq bazasini aniqlashtirish va yashirin iqtisodiyot ulushini qisqartirishda muhim ahamiyat kasb etadi.
jismoniy shaxslardan olinadigan daromad solig‘i
ISLOM MOLIYA TASHKILOTLARI FAOLIYATI SAMARADORLIGINING MOHIYATI
Ushbu maqolada islom moliya tashkilotlari faoliyati samaradorligining iqtisodiy mohiyati, uning zamonaviy moliya tizimidagi o‘rni hamda real sektorni moliyalashtirishdagi ahamiyati ilmiy jihatdan tahlil qilingan. Maqolada islom moliyasining asosiy tamoyillari — ribo, g‘arar va maysirning taqiqlanishi, real aktivlarga tayanish, foyda va zararlarni adolatli taqsimlash hamda moliyaviy operatsiyalarning shariat talablariga muvofiqligi yoritilgan. Shuningdek, islomiy moliyalashtirish vositalari hisoblangan mushoraka, mudoraba, murobaha, ijara, salam, istisno, sukuk, qarzi hasana va takoful kabi instrumentlarning iqtisodiy mazmuni, ishlash mexanizmi, risk va daromadlilik xususiyatlari ochib berilgan. Tadqiqotda islom moliya tashkilotlarining moliyaviy inklyuzivlikni kengaytirish, kichik va o‘rta biznes subyektlarini qo‘llab-quvvatlash, investitsion loyihalarni moliyalashtirish hamda tizimli moliyaviy xatarlarni kamaytirishdagi roli asoslangan. Xalqaro AAOIFI va IFSB standartlari islom moliya institutlari faoliyatining huquqiy, buxgalteriya va prudensial asoslarini shakllantirishda muhim metodologik manba sifatida baholangan. Maqolada islom moliyaviy vositalarining samaradorligi ularning risklarni taqsimlash, aktiv bilan ta’minlanganlik, ijtimoiy mas’uliyat va barqaror iqtisodiy rivojlanishga xizmat qilish xususiyatlari orqali namoyon bo‘lishi ilmiy asoslangan.
OʻZBEKISTONDA DASTURIY BUDJETLASHTIRISH TIZIMINI TAKOMILLASHTIRISH: BUDJET DASTURLARINI BAHOLASH MEXANIZMLARINI RIVOJLANTIRISH YOʻNALISHLARI
Mazkur maqolada Oʻzbekistonda davlat moliyasini boshqarish tizimini takomillashtirish jarayonida natijaga yoʻnaltirilgan budjetlashtirish tizimining oʻrni va ahamiyati tahlil qilinadi. Tadqiqotda amaldagi normativ-huquqiy baza asosida budjet dasturlarini shakllantirish, monitoring qilish va baholash mexanizmlari oʻrganilib, ularning samaradorlikka taʼsiri baholanadi. Shu asosda budjet dasturlarining natijadorligini oshirish, monitoring va baholash tizimini takomillashtirish hamda natijaga yoʻnaltirilgan budjetlashtirishni bosqichma-bosqich rivojlantirish boʻyicha ilmiy asoslangan takliflar ishlab chiqiladi.
natijaga yoʻnaltirilgan budjetlashtirish
KIMYO SANOATI KORXONALARIDA XARAJATLAR VA ULARNI TASHKIL ETISH XUSUSIYATLARI
Global iqtisodiyotning tez sur’atlar bilan rivojlanishi energiya, xom ashyo va minerallarga bo‘lgan talabni ortishiga va bu o‘z navbatida qazib olish, qayta ishlash xamda kimyo sanoatining rivojlanishiga olib keldi. Kimyo sanoati raqobatbardoshlikni ta’minlash va uni barqarorligini ta’minlash bugungi kunda tarmoqni rivojlantirish muxim omillaridan biriga aylandi. Korxona raqobatbardoshligi resurslar foydalanish samaradorligini ta’minlashga bevosita bog‘liq. Boshqaruv hisobida korxonalarda qaror qabul qilishni qo‘llab-quvvatlash, xarajatlarni optimallashtirish kabi usullar yordamida resurslarni tashkil etish va foydalanish samaradorligi ta’minlanadi. Ayniqsa xarajatlarni tashkil etish samaradorligini ta’minlashda, maxsulot tannarxini to‘g‘ri aniqlashda ABC (Activity-Based Costing) usuli samaralidir.
TURIZM SOHASIDA INVESTITSIYALARNI BOSHQARISH JARAYONLARINI MODELLASHTIRISH VA FAOLIYATNI BOSHQARISH ISTIQBOLLARI
Maqolada turizm sohasida investitsiyalarni boshqarish jarayonlarini modellashtirish va faoliyatni samarali boshqarishning ustuvor yo‘nalishlari nazariy va ilmiy jihatdan tadqiq etilgan. Maqolada investitsiya faoliyati va turizm sohasidagi investitsiya faoliyati atamalariga xorijlik va mamlakatimiz olimlarining yondashuvlari qiyosiy tahlili asosida mualliflik ta’rifi shakllantirildi, Tadqiqot jarayonida 2024-2025-yillar oralig‘idagi turizm industriyasida kiritilgan investitsiyalar hajmi va uning o‘zgarishiga ta’sir etuvchi omil ko‘rsatkichlarining korrelyatsion-regression tahlili asosida modellashtirildi va 2030-yilga qadar prognoz ko‘rsatkichlari ishlab chiqildi. Shu bilan birga, turizm sohasini samarali boshqarish uchun uning investitsion jozibadorligini baholashga ilmiy-uslubiy yondashuv taklif etildi va amaliyotda foydalanish yo‘nalishlari asoslandi.
YER VA SUV RESURSLARINI BOSHQARISH TIZIMIDAGI INSTITUTSIONAL CHEKLOVLAR
Mazkur maqolada Oʻzbekistonda yer va suv resurslarini boshqarish tizimida mavjud institutsional cheklovlar tahlil qilinadi. Xususan, boshqaruv organlari oʻrtasidagi vakolatlar taqsimotidagi nomuvofiqliklar, resurslardan foydalanishda samaradorlikning pastligi, monitoring va nazorat mexanizmlarining yetarli darajada ishlamasligi hamda normativ-huquqiy bazadagi muammolar yoritilgan. Shuningdek, maqolada yer va suv resurslarini barqaror boshqarish bo‘yicha xorijiy tajribalar o‘rganilib, Oʻzbekiston sharoitida institutsional tizimni takomillashtirish yuzasidan amaliy taklif va tavsiyalar ishlab chiqilgan.
TURIZM DETERMINANTLARI VA ULARNING IQTISODIY O‘SISHGA TA’SIRI: O‘ZBEKISTON MISOLIDA EMPIRIK TAHLIL
Ushbu maqola O‘zbekistonda xalqaro turistlar soniga ta’sir etuvchi asosiy omillarni va turizmning iqtisodiy o‘sishga hissasini empirik jihatdan tadqiq etadi. 2012–2023 yillarga oid yillik ma’lumotlar asosida Pesaran, Shin va Smit (2001) tomonidan ishlab chiqilgan autoregression taqsimlanmagan kechikish (ARDL) modeli qo‘llanilgan. Kointegratsiya uchun F-statistika (7,701) 5% ahamiyat darajasida yuqori kritik chegaradan (3,79) oshib ketgani uzoq muddatli munosabatning mavjudligini tasdiqlamoqda. Xato-korreksiya koeffitsienti (−0,6424) muvozanatdan og‘ishning har yili taxminan 64% tuzatilishini ko‘rsatadi. Uzoq muddatda turistlar sonining YaIMga ta’sir elastikligi 0,0075 bo’lib, bu turizm-o‘sish gipotezasini qo‘llab-quvvatlaydi. Savdo ochiqligi va valyuta kursi iqtisodiy o‘sishning eng muhim omillari hisoblanadi. Maqola O‘zbekiston uchun empirik adabiyotlarga hissa qo‘shib, meros turizmi, infratuzilma va valyuta kursi barqarorligi bo‘yicha siyosiy tavsiyalar taqdim etadi.